**สำเนา**



ที่ มท ๐๘๐๘.3/ว ๑๕๖ กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

๑๔ มกราคม 256๒

เรื่อง การรายงานข้อมูลหนี้ขององค์กรปกครองส่วนท้องถิ่น ภายใต้กฎหมายว่าด้วยวินัยการเงินการคลังของ

รัฐและระเบียบที่เกี่ยวข้อง

เรียน ผู้ว่าราชการจังหวัด ทุกจังหวัด

อ้างถึง ๑. หนังสือกรมส่งเสริมการปกครองท้องถิ่น ที่ มท ๐๘๐๘.๓/๑๘๒๘ ลงวันที่ ๒๔ กุมภาพันธ์ ๒๕๖๐

๒. หนังสือกรมส่งเสริมการปกครองท้องถิ่น ด่วนมาก ที่ มท ๐๘๐๘.๓/ว ๓๒๕๙ ลงวันที่ ๑๒ ตุลาคม ๒๕๖๑

สิ่งที่ส่งมาด้วย คู่มือการบันทึกข้อมูลเกี่ยวกับหนี้ขององค์กรปกครองส่วนท้องถิ่น จำนวน ๑ ชุด

ตามที่กรมส่งเสริมการปกครองท้องถิ่นได้แจ้งจังหวัดเพื่อแจ้งให้องค์กรปกครองส่วนท้องถิ่น (องค์การบริหารส่วนจังหวัด เทศบาลและเมืองพัทยา) บันทึกข้อมูลการกู้เงินและสถานะหนี้คงค้างในระบบข้อมูลกลางองค์กรปกครองส่วนท้องถิ่น (INFO) เป็นรายไตรมาส และรายงานข้อมูลเกี่ยวกับหนี้ขององค์กรปกครองส่วนท้องถิ่นตามแบบรายงานที่สำนักงานบริหารหนี้สาธารณะกำหนด ส่งให้สำนักงานบริหาร หนี้สาธารณะตั้งแต่สิ้นปีงบประมาณ พ.ศ. ๒๕๖๑ รวมทั้งอยู่ระหว่างปรับปรุงระบบข้อมูลกลางขององค์กรปกครองส่วนท้องถิ่น (INFO) ในส่วนของการรายงานข้อมูลเกี่ยวกับหนี้ขององค์กรปกครองส่วนท้องถิ่น เพื่อให้มีข้อมูลและรูปแบบการรายงานที่ถูกต้อง สอดคล้องและครบถ้วนตามแบบรายงานของสำนักงานบริหาร หนี้สาธารณะ ความละเอียดแจ้งแล้วนั้น

กรมส่งเสริมการปกครองท้องถิ่นขอเรียนว่า ได้ปรับปรุงระบบข้อมูลกลางองค์กรปกครอง ส่วนท้องถิ่น (INFO) ในส่วนของการรายงานข้อมูลเกี่ยวกับหนี้ขององค์กรปกครองส่วนท้องถิ่นเสร็จเรียบร้อยแล้ว ประกอบกับอยู่ในช่วงเวลารายงานข้อมูลเกี่ยวกับหนี้ขององค์กรปกครองส่วนท้องถิ่น ในไตรมาสที่ ๑ ของปีงบประมาณ พ.ศ. ๒๕๖๒ ซึ่งเป็นไปตามข้อ ๒๕ ของระเบียบคณะกรรมการนโยบายและกำกับการบริหาร หนี้สาธารณะว่าด้วยหลักเกณฑ์การกู้เงินขององค์กรปกครองส่วนท้องถิ่น พ.ศ. ๒๕๖๑ จึงขอให้จังหวัดแจ้งองค์กรปกครองส่วนท้องถิ่น (องค์การบริหารส่วนจังหวัด เทศบาลและเมืองพัทยา) ดำเนินการ ดังนี้

๑. องค์กรปกครองส่วนท้องถิ่นที่มีการกู้เงิน ให้ใช้ข้อมูลจากแบบรายงานที่ได้รายงานสำนักงานบริหารหนี้สาธารณะเมื่อสิ้นปีงบประมาณ พ.ศ. ๒๕๖๑ เป็นฐานข้อมูลในการบันทึกเข้าระบบ ให้ครบถ้วนทุกสัญญาเงินกู้และจากทุกแหล่งเงินกู้ โดยบันทึกให้แล้วเสร็จภายในวันที่ ๓๑ มกราคม ๒๕๖๒ (สำหรับไตรมาสที่ ๑) ซึ่งในไตรมาสต่อไป หากมีการเปลี่ยนแปลงข้อมูลให้แก้ไขเฉพาะการชำระคืนต้นเงินกู้สะสม (ตามเงื่อนไขที่ครบกำหนดชำระหนี้ของแต่ละสัญญาเงินกู้) ซึ่งระบบจะคำนวณตัวเลขหนี้คงค้างให้ โดยอัตโนมัติ ทั้งนี้ สามารถดาวน์โหลดคู่มือการบันทึกข้อมูลเกี่ยวกับหนี้ขององค์กรปกครองส่วนท้องถิ่น เพื่อศึกษาและทำความเข้าใจก่อนการบันทึกข้อมูล

๒. องค์กรปกครองส่วนท้องถิ่นที่ไม่มีการกู้เงิน ให้บันทึกและยืนยันสถานะไม่ได้กู้เงินในระบบข้อมูลกลางองค์กรปกครองส่วนท้องถิ่น (INFO) ทุกไตรมาส เพื่อประโยชน์ในการสรุปภาพรวมของการกู้เงินและไม่ได้กู้เงินขององค์กรปกครองส่วนท้องถิ่นในแต่ละประเภท เป็นรายจังหวัดและทั้งประเทศ

/๓. องค์กร...

-๒-

๓. องค์กรปกครองส่วนท้องถิ่น ตามข้อ ๑ – ๒ ที่มีการทำสัญญากู้เงินเพิ่มในระหว่างปีงบประมาณ ให้บันทึกข้อมูลเพิ่มเติมเข้าระบบข้อมูลกลางองค์กรปกครองส่วนท้องถิ่น (INFO) ในไตรมาสถัดไปทันที โดยกรมส่งเสริมการปกครองท้องถิ่นจะเปิดให้มีการบันทึกข้อมูลในเดือนมกราคม เมษายน กรกฎาคม และตุลาคมของทุกปี

๔. องค์กรปกครองส่วนท้องถิ่นสามารถดาวน์โหลดแบบรายงานที่มีข้อมูลจากการบันทึกเรียบร้อยแล้ว โดยเข้าไปที่เมนู รายงานข้อมูลการกู้เงินและสถานะหนี้คงค้างขององค์กรปกครองส่วนท้องถิ่น ซึ่งจะมีรูปแบบเช่นเดียวกับแบบรายงานของสำนักงานบริหารหนี้สาธารณะ เป็นไฟล์ EXCEL ที่สามารถนำไปปรับแต่งความสวยงามและเพิ่มเติมในส่วนของผู้รายงานได้ตามความเหมาะสม ทั้งนี้ เมื่อองค์กรปกครอง ส่วนท้องถิ่นส่งแบบรายงานให้สำนักงานบริหารหนี้สาธารณะแล้ว ให้นำสำเนาส่งจังหวัดไว้เป็นหลักฐานด้วย

๕. ให้ท้องถิ่นจังหวัดตรวจติดตาม เร่งรัดให้องค์กรปกครองส่วนท้องถิ่นบันทึกข้อมูลเกี่ยวกับหนี้ในระบบข้อมูลกลางองค์กรปกครองส่วนท้องถิ่น (INFO) และส่งแบบรายงานให้สำนักงานบริหารหนี้สาธารณะให้ครบถ้วนทุกไตรมาส

จึงเรียนมาเพื่อโปรดทราบ และแจ้งองค์การบริหารส่วนจังหวัด เทศบาลและเมืองพัทยา ให้ถือปฏิบัติต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

ส่วนนโยบายการคลังและพัฒนารายได้

โทรศัพท์ ๐-๒๒๔๑-๐๗๕๕

โทรสาร 0-2241-8898

ผู้ประสานงาน นายผจญ มหันตปัญญ์ โทร.๐๘-๖๘๒๙-๖๙๖๑

ร.อสถ. ......................................

ผอ.สน.คท. ................................

ผชช.คท. ...................................

ผอ.สคร. ...…………………………...

หน.ฝ. .....………………………….....

หน.ง. …………………………………..

นวผ. …………………….……………..



สิ่งที่ส่งมาด้วย